Document ID: 32004R1500

A BIZOTTSÁG 1500/2004/EK RENDELETE
(2004. augusztus 24.)
a Svédország lobogója alatt közlekedő hajóknak a közönséges nyelvhalra vonatkozó halászati tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (1) és különösen annak 21. cikke (3) bekezdésére,
mivel:
(1)
A bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2004. évre történő meghatározásáról szóló, 2003. december 19-i 2287/2003/EK tanácsi rendelet (2) kvótát ír elő a közönséges nyelvhalra a 2004. évre.
(2)
A célból, hogy biztosítani lehessen a kvóta alá eső állomány mennyiségi korlátozására vonatkozó rendelkezések betartását, szükséges, hogy a Bizottság kitűzze azt a dátumot, amely időpontra egy tagállam lobogója alatt közlekedő hajókról való fogások úgy tekinthetők, hogy a megengedett kvótát kimerítették.
(3)
A Bizottsághoz eljuttatott információk szerint a közönséges nyelvhalnak a III. b., c. és d. ICES statisztikai körzet (a Sund-szoros és a Belt-tenger, vagy az Átmeneti terület, valamint a Balti-tenger) vizein Svédország lobogója alatt közlekedő vagy Svédországban bejegyzett hajókról történő fogásai elérték a 2004. évre kitűzött kvótát. Svédország megtiltotta ezen állomány halászatát 2004. április 9-i kezdettel. Ennélfogva ezt a dátumot be kell tartani,
ELFOGADTA EZT A RENDELETET:
1. cikk
A nyelvhalnak a III. b., c. és d. ICES statisztikai körzet (a Sund-szoros és a Belt-tenger, vagy az Átmeneti terület, valamint a Balti-tenger) vizein Svédország lobogója alatt közlekedő vagy Svédországban bejegyzett hajókról történő fogásai úgy tekinthetők, hogy a Svédország számára a 2004. évre kitűzött kvótát kimerítették.
E rendelet alkalmazásának időpontjától kezdve tilos a közönséges nyelvhalnak a III. b., c. és d. ICES statisztikai körzet (a Sund-szoros és a Belt-tenger, vagy az Átmeneti terület, valamint a Balti-tenger) vizein Svédország lobogója alatt közlekedő vagy Svédországban bejegyzett hajókról való halászata csakúgy, mint a kifogott állomány fedélzeten való tartósítása, egyik hajóról a másikra történő átrakodása vagy a partra való kiszállítása.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2004. április 9-én kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 24-én.

Labels: 8
18
6